חטיפת משפחת ביבס

שולחן שמור למשפחת ביבס בבית קפה בכיכר הבימה בתל אביב
חטיפת משפחת ביבס לרצועת עזה התרחשה ב-7 באוקטובר 2023, במהלך הטבח בניר עוז. מחבלים פלסטינים מתנועת אל-מוג'אהדין הפלסטינית חטפו מביתם את האב ירדן ואת האם שירי עם ילדיהם אריאל (בן 4 ביום החטיפה) וכפיר (בן 9 חודשים ביום החטיפה) לרצועת עזה. כפיר הוא החטוף הצעיר ביותר שנחטף בידי חמאס. האב ירדן נחטף בנפרד, על ידי מחבלי חמאס, בשטחים של קיבוץ ניר עוז. בטבח נרצחו גם הוריה של שירי, יוסי ומרגיט סילברמן וב-21 באוקטובר נמצאו גופותיהם.

המאמצים לשחרור שירי וילדיה במהלך הפסקת האש בין ישראל לחמאס לא צלחו. בשלהי נובמבר חמאס טען כי הם נהרגו, והאשים את צה"ל במותם בתקיפה אווירית ישראלית<ref></ref>. הידיעה התקבלה בספקנות, ונטען כי מדובר ב"טרור פסיכולוגי"<ref></ref>. יממה אחר כך פרסם החמאס סרטון שבו נראה אב המשפחה ירדן, החטוף גם הוא, מקבל את הבשורה המרה. צה"ל התחייב לבדוק את טענת החמאס, אך לא הביא אישוש או הפרכה לטענה. ב-19 בפברואר 2024 הציג צה"ל לקרוביהם של משפחת ביבס סרטון שצולם ככל הנראה בדרום רצועת עזה, בו תיעוד של שירי והילדים מספר ימים לאחר החטיפה. בחודש יוני 2024, סיפר בני גנץ בראיון למגישה מיכל רבינוביץ, בכאן 11, כי ישראל יודעת מה מצבם של משפחת ביבס, "ותחשוף זאת כשהתנאים יבשילו לכך", אך לא נשאל מה כוונתו, כאשר היו שפירשו זו כהודאה בכך שאלה אינם בין החיים
<ref>יסמין לוי "עוגות יום ההולדת לאריאל ביבס באולפנים הותירו תחושה של הונאה" הארץ 6.8.2024</ref>.

== רקע ==
משפחת ביבס הם בני קיבוץ ניר עוז. האם שירי, לבית סילברמן, והאב ירדן, נשואים ולהם שני ילדים קטנים, אריאל בן ה-4 וכפיר, תינוק בן 9 חודשים בזמן המתקפה. משפחתה של שירי ממוצא ארגנטינאי. שני הוריה של שירי, יוסי ומרגיט סילברמן, שגרו גם הם בניר עוז, נרצחו במתקפה על הקיבוץ, וביתם הוצת כליל. גופותיהם אותרו רק ב-21 באוקטובר.

== החטיפה ==
על פי דיווחים מיום החטיפה, שלח אב המשפחה, ירדן ביבס הודעה לאחותו כדי לעדכן אותה על מצב הלחימה בקיבוץ ניר עוז ובסביבתו. בסביבות השעה 06:30 הוא שלח לה עדכון על ירי רקטות, ולאחר מכן סיפר על מחבלים שנכנסו לקיבוץ. באזור השעה 09:43 הוא שלח את ההודעה "הם בפנים", וזמן קצר אחרי כן שלח למשפחתו: "אני אוהב אתכם".

תיעודים רבים של המשפחה הופצו באינטרנט, המפורסם שבהם הוא סרטון של שירי המבועתת, מחזיקה בזרועותיה את שני הילדים עטופים בשמיכה, כשהיא מוקפת בחמושים. מאוחר יותר הופצו תמונות של ירדן ביום התקיפה כשהוא מדמם מראשו ונדחף על ידי מחבלים.

אביה של שירי, יוסי סילברמן, ורעייתו, מרגיט שניידר סילברמן, נחטפו גם הם מהקיבוץ וב-21 באוקטובר הם זוהו רשמית כנרצחים עם מציאת גופותיהם.

שירי וילדיה היו צפויים להשתחרר בהסכם הפסקת האש בין ישראל לחמאס שהחל ב-24 בנובמבר. ישראל ראתה באי שחרורם הפרה של ההסכם. ב-29 בנובמבר הזרוע הצבאית של חמאס, גדודי אל-קסאם, הוציאו הודעה לפיה שירי ושני ילדיה נהרגו בתקיפות אוויריות ישראליות. ישראל הודיעה שאין ראיות לכך. למחרת פורסם סרטון בו נראה ירדן ביבס בחיים. ב-17 באפריל 2024 פורסם סרטון בו נראה ירדן ביבס בעת החטיפה לעזה כשהוא מכוסה בדם בפניו, והמחבלים מתעללים בו<ref></ref>.מטה משפחות החטופים והנעדרים בניו יורק, מחוץ לביתו של מזכ"ל האו"ם אנטוניו גוטרש. 8 בדצמבר 2023]]
160px

== מאמצים לשחרורם ==
דובר צה"ל מסר לגבי מיקום המשפחה כי בצה"ל מאמינים שהילדים ואמם נמצאים בידי תנועת אל-מוג'אהדין הפלסטינית (בערבית: حركة المجاهدين الفلسطينية).<ref></ref><ref></ref> לפי שר החוץ אלי כהן והג'רוזלם פוסט, בתחילת דצמבר 2023 כל השגרירויות והקונסוליות של ישראל הדליקו את הבניינים שלהן בכתום או הציגו תמונות של המשפחה<ref name=":0"></ref>. שר החוץ הדגיש שהתצוגה במקביל להדלקת נר ראשון של חנוכה היא אקט של סולידריות שנועד להעלות מודעות לזוועות החמאס, ולגייס את דעת הקהל בעולם בקריאה לשחרור החטופים<ref name=":0" />.

לאחר ששירי וילדיה לא שוחררו, פתחו קרוביהם בקמפיין עולמי שדרש את שחרורם המיידי. בן דוד של משפחת ביבס העלה בקשה לדבר עם נשיא ארצות הברית ג'ו ביידן, נשיא מצרים עבד אל-פתאח א-סיסי ואמיר קטר תמים בן חמד אאל ת'אני, כדי לעתור להם לסייע בשחרור המשפחה. הוא גם הזכיר שהם עובדים עם ממשלת ארגנטינה כדי לעזור לעתור לשחרור המשפחה. עצרות שקראו לשחרורם של בני משפחת ביבס התקיימו במספר מוקדים בארץ וגם בחו"ל, כולל הפגנות קבועות מול ביתו של מזכ"ל האו"ם אנטוניו גוטרש. בהפגנה בוונקובר השתתף גם חבר פרלמנט מקומי וברבות מהן הודגש הצבע הכתום<ref></ref><ref></ref>.

במהלך החודשים מאז נחטפו לרצועת עזה, בעודם מוחזקים בשבי ארגון טרור החמאס, ציינו בני משפחתם וחברים, בהזדמנויות שונות ובאירועים ציבוריים המוניים, את ימי הולדתם.

בתאריך, 18 בינואר 2024, צוין באירוע, תחת השם "יום ההולדת העצוב בעולם" יום הולדתו הראשון של התינוק כפיר ביבס. באירוע, שהתקיים בכיכר החטופים בתל אביב, בהנחיית גילי ורנר ("גילי בא לבקר"), השתתפו, לצד נציגים ממשפחת ביבס, גם האמנים וכוכבי הילדים: טל מוסרי, דוד חיים, מיכל הקטנה, מני ממטרה ואוהד חיטמן.

בתאריך, 5 באוגוסט 2024, צוין יום הולדתו החמישי של אריאל ביבס. באירוע, שהתקיים בכיכר החטופים בתל אביב, בהנחיית ישראל קטורזה, השתתפו, לצד נציגים ממשפחת ביבס, גם האמנים: רן דנקר, דוד ד'אור ורוני דלומי.

במסגרת הקריאה הציבורית בישראל ובעולם להשבת משפחת ביבס משבי החמאס, הפך הצבע הכתום לסמלה, עקב היות שני בניה, אריאל וכפיר, בעלי צבע שיער ג'ינג'י עז.

==גלריה==

== ראו גם ==
* החטיפה לעזה (מלחמת חרבות ברזל)
* נשים במלחמת ישראל-חמאס 2023

==קישורים חיצוניים==

* 
* 
*ד"ר פיל מקגרו בסרטון על מה שקורה במלחמת חרבות ברזל ובארצות הברית ביחס למלחמה. הוא מסיים בהתייחסות לכפיר ואריאל ביבס ומייחל לחזרתם
*

== הערות שוליים ==

קטגוריה:ניר עוז
קטגוריה:הטבח בניר עוז
קטגוריה:החזית העממית לשחרור פלסטין: פיגועים
ביבס